Guvernatori: Alarmi i rremë për raketa drejt Havajit “krejtësisht i papranueshëm”
Alarmi se ishulli po sulmohej me raketa, ishte dërguar gabimisht
Një alarm i rremë për sulm me raketa shkaktoi panik mes banorëve të Havajit dje në mëngjes. Kirstjen Nielsen, e Departamentit të Sigurisë Kombëtare tha sot se autoritetet po punojnë që kjo situatë mos të përsëritet në të ardhmen. Ligjvënësja e Havajit, Tulsi Gabbard, i tha kanalit televiziv CNN se fakti që dështoi ky proces duke shkaktuar traumë dhe terror në mbarë shtetin e Havajit, tregon se duhet korrigjuar menjëherë dhe se personat përgjegjës duhet të vuajnë pasojat. Guvernatori i Havajit, David Ige tha se alarmi fals ishte “krejtësisht i papranueshëm” dhe se u shkaktua nga një gabim njerëzor. Guvernatori Ige u tha gazetarëve se ishte “i zemëruar dhe i zhgënjyer” nga kjo situatë. , tha guvernatori i Havajit. Zyrtarët e Havajit kërkuan ndjesë në mënyrë të përsëritur, duke thënë se alarmi ishte dërguar kur dikush shtypi butonin e gabuar gjatë ndërrimit të turneve. Ata u zotuan se kjo nuk do të ndodhë sërish. , tha Vern Miyagi, i Departamentit të Menaxhimit të Emergjencave të Havajit. Pas pyetjeve të përsëritura të gazetarëve për rrethanat se si mund të ndodhë një gabim i tillë, zoti Miyagi tha se personi përgjegjës për alarmin e gabuar ndjehet tmerrësisht keq për atë që ndodhi. Rreth orës 8 të mëngjesit të djeshëm, banorët e ishullit amerikan morën një mesazh: “HAVAJI PO KËRCËNOHET NGA NJË SULM ME RAKETA. GJENI MENJËHERË STREHIM. KY NUK ËSHTË NJË USHTRIM.” Paniku përfshiu shumë banorë të Havajit ndërsa e morën mesazhin nëpërmjet televizionit, radios, emailit dhe paisjeve celulare. Në hotele, klientët u dërguan nëntokë, ndërsa njerëzit që ndodheshin në shtëpitë e tyre nxituan të gjenin vendin më të sigurtë. U deshën 20 minuta që të kuptohej gabimi, dhe vetëm pas 38 minutash zyrtarët arritën ta korrigjojnë atë. Vonesat u kritikuan nga banorët, zyrtarët e qeverisë dhe mediat.